ΓΡΑΠΤΗ ΕΡΩΤΗΣΗ E-0022/03

υποβολή: Laura Gonzlez lvarez (GUE/NGL) προς την Επιτροπή

(20 Ιανουαρίου 2003)

Θέμα: Οι περιβαλλοντικές επιπτώσεις του σχεδίου για το ορυχείο Agua Blanca στην κοινότητα Monesterio (Badajoz — Ισπανία)

Στην κοινότητα Monesterio (Badajoz), ζώνη γνωστή ως φυσική προστατευόμενη περιοχή μεγάλης οικολογικής αξίας,πάρχει ένα σχέδιο εκμετάλλευσης σε ανοιχτό χώρο ενός ορυχείου νικελίου, ονόματι Agua Blanca, ενώ προβλέπεται επίσης η κατασκευή τριών δεξαμενών που θα περιέχουν προϊόντα ιδιαίτερα ρυπογόνα και τα οποία θα καλύπτουν επιφάνεια μεγαλύτερη από 100 εκτάρια. Τα έργα θα προκαλέσουν καταστροφή δασώδους περιοχής μεγαλύτερης των 350 εκταρίων, θα δημιουργήσουν χωματερές και θαπάρξει μετακίνηση του εδάφους που θα ξεπεράσει τα 40 εκατομμύρια κυβικά μέτρα. Η μελέτη των Περιβαλλοντικών Επιπτώσεων που πραγματοποιήθηκε δεν εκτίμησε κατάλληλα την κατάσταση της τοποθεσίας, καθώς δεν έλαβεπόψη μερικά από τα πιο σημαντικά είδη της περιοχής, όπως τον μαύρο πελαργό, τον ιβηρικό λύγκα, την άγρια γάτα, την μαγκούστα, ποικίλα είδη νυχτερίδας ή τον φρύνο, καθώς επίσης φυτά όπως το άγανο, τις ορχιδέες κτλ., ενώ παράλληλα αναφέρονται διάφορα είδη που δεν κατοικούν στην περιοχή, όπως η ερμίνα.

Αυτό το σχέδιο για το ορυχείο ανταποκρίνεται σε ένα πρότυπο ανάπτυξης άνευ βάσης από κοινωνικής και περιβαλλοντικής άποψης που, όπως μαρτυρούν περιπτώσεις σαν αυτήν του Aznalcllar, καταστρέφει πλήρως τη φύση. Ένα από τα μεγαλύτερα προβλήματα που δημιουργεί αυτή η κατασκευή είναι πως όλες οι ρυπογόνες ουσίες, σε περίπτωση που αφεθούν ελεύθερες ή διαρρεύσουν, θα καταλήξουν στην Ακτή της Cala η οποία ταξινομείται ανάμεσα στα Σημαντικά Ύδατα για την Ευρωπαϊκή Αυτόχθονη Ιχθυοπανίδα (προστατευόμενη από την Οδηγία για τα Φυσικά).

Λαμβάνονταςπόψη πως είμαστε αντιμέτωποι με ένα σχέδιο που ενδέχεται να παραβιάζει την νομοθεσία της ΕΕ σε θέματα περιβάλλοντος, τι μέτραπολογίζει ναιοθετήσει η Επιτροπή,πό την ιδιότητά της ως θεματοφύλακα των Συνθηκών, προκειμένου να διασφαλιστεί η τήρηση του κοινοτικού Δικαίου και, πιο συγκεκριμένα, της Οδηγίας 85/337/ΕΟΚ(1) για τη διατήρηση των φυσικών οικοτόπων καθώς και της άγριας πανίδας και χλωρίδας και της Οδηγίας 92/43/ΕΟΚ(2) για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον·

(1) ΕΕ L 175 της 5.7.1985, σελ. 40.

(2) ΕΕ L 206 της 22.7.1992, σελ. 7.

Απάντηση της κυρίας Wallstrm εξ ονόματος της Επιτροπής

(25 Φεβρουαρίου 2003)

Προκειμένου για την οδηγία 85/337/ΕΟΚ του Συμβουλίου, της 27ης Ιουνίου 1985, σχετικά με την αξιολόγηση των επιπτώσεων ορισμένων δημόσιων και ιδιωτικών έργων στο περιβάλλον(1), σκόπιμο είναι να επισημανθεί ότι το άρθρο 2 αυτής προβλέπει ότι απαιτείται αξιολόγηση έργων τα οποία θα έχουν ενδεχομένως αισθητές επιπτώσεις πάνω στο περιβάλλον εξαιτίας κυρίως του χαρακτήρα, του μεγέθους και της χωροθέτησής τους, προτού εγκριθεί η κατασκευή τους. Σύμφωνα με το άρθρο 3 της οδηγίας, κατά την αξιολόγηση αυτή πρέπει να εντοπίζονται, να περιγράφονται και να εκτιμώνται οι άμεσες και έμμεσες επιπτώσεις ενός έργου πάνω σε διάφορες περιβαλλοντικές παραμέτρους, μεταξύ των οποίων η πανίδα και η χλωρίδα.

Η Επιτροπή θα απευθυνθεί το συντομότερο δυνατόν στις ισπανικές αρχές για να ενημερωθεί σχετικά με την αξιολόγηση επιπτώσεων την οποία αμφισβητεί το Αξιότιμο Μέλος του Κοινοβουλίου, καθώς και για να θέσει ερωτήματα σχετικά με την εφαρμογή της οδηγίας 85/337/ΕΟΚ και της οδηγίας 92/43/ΕΟΚ του Συμβουλίου, της 21ης Μαΐου 1992, σχετικά με τη διατήρηση των φυσικών ενδιαιτημάτων (οικοτόπων στην οδηγία) καθώς και της άγριας πανίδας και χλωρίδας(2), σε ό,τι αφορά την προκείμενη καταγγελία.

Σε κάθε περίπτωση, η Επιτροπή, ως θεματοφύλακας των συνθηκών, θα λάβει όλα τα αναγκαία μέτρα για να εγγυηθεί την τήρηση του κοινοτικού δικαίου στηνπόψη περίπτωση.

(1) ΕΕ L 175 της 5.7.1985.

(2) ΕΕ L 206 της 22.7.1992.